جلیل قدوائی

جلیل قدوائی (پیدائش: 23 دسمبر، 1904ء - وفات: یکم فروری، 1996ء) اردو کے ممتاز نقاد، محقق، شاعر،مترجم، صحافی اور افسانہ نگار تھے۔

حالات زندگی 
جلیل قدوائی 23 دسمبر، 1904ء کو اناؤ، اترپردیش، برطانوی ہندوستان میں پیدا ہوئے۔ وہ بیک وقت شاعر، افسانہ نگار، محقق، بلند پایہ نقاد، مترجم اور صحافی تھے۔ ان کی کتب میں گلدستہ تنقید، چند اکابر، چند معاصر، قطرات شبنم، مکتوباتِ عبد الحق، تذکرے اور تبصرے، خاکسترپروانہ (شاعری)، حیات مستعار (خودنوشت)، نقش و نگار (شاعری)، نوائے سینہ تاب (شاعری)، انتخاب شعرائے بدنام اور سیر گل (افسانہ) سرِ فہرست ہیں۔

تصانیف 
 چند اکابر، چند معاصر
 گلدستہ تنقید (تنقید)
 تذکرے اور تبصرے (تنقید)
 قطرات شبنم
 مکتوباتِ عبد الحق (ترتیب)
 خاکسترپروانہ (شاعری)
 نقش و نگار (شاعری) 
 نوائے سینہ تاب (شاعری) 
 انتخاب شعرائے بدنام (انتخاب)
 تنقیدیں اور خاکے (تنقید)
 حیات مستعار (خودنوشت)
 دیوان بیدار (ترتیب)
 انتخاب حسرت (انتخاب)
 سیر گل (افسانہ) 
 اصنام خیالی (12 مختصر افسانے)
 مانا دانا (ڈراما، ترجمہ) 
 ماموں جان (ڈراما، ترجمہ) 
 حسنِ انتخاب 
 کارنامۂ ادب 
 تجزیے اور تجربے (تنقید) 
 کلامِ غالب (نسخۂ قدوائی) (غالبیات)

وفات 
جلیل قدوائی یکم فروری، 1996ء کو راولپنڈی، پاکستان میں وفات پا گئے۔ وہ کراچی میں سپردِ خاک ہوئے۔

حوالہ جات 

1904ء کی پیدائشیں
1996ء کی وفیات
اردو ادبی ناقد
اردو تنقید نگار
بیسویں صدی کے پاکستانی شعرا
پاکستانی اردو شعرا
پاکستانی افسانہ نگار
پاکستانی مترجمین
پاکستانی محققین
پاکستانی مسلم شخصیات
کراچی کے مصنفین